**erotică**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- despre toate

lucrurile intangibile

din viaţa mea

nu ţi-am spus

nimic

deocamdată

dar încep prin

a-ţi mărturisi

că tu eşti cea mai erotică

întâmplare

pe care o trăiesc

nimeni nu m-a penetrat

atât de uşor

atât de adânc

până în cele mai de taină

unghere ale sufletului

ce atingere delicată

au inventat

îngerii

nimeni nu mi-a luat

în căuşul palmelor

inima

pentru ca mai apoi

apropiind-o de buze

să-i şoptească

te-am croit după chipul

şi asemănarea mea

chinuitor de dulce

ameţitor de amară

întunecată ca miază-noaptea

în care te-am visat

alergându-mi

prin stepa trupului flămând

de la tine am învăţat

erotismul

nu ca pe o trăire de moment

ci făcând o călătorie

prin eternitate

- între noi

cuvintele s-au dezbrăcat de înțelesuri

au lăsat doar tăcerea să-nflorească

pe fiecare pliu al catifelei

ce-mi învelește nopțile

colorate cu parfumul tău

aici

mă pierd adulmecând

liniștea buzelor rătăcite

pe mugurul sfârcului dat în pârg

degetele tremurânde pe claviatura

pianinei ascunse în oaza trupului

unde mă scufund

să-mi răcoresc pupilele dilatate

de atingerea boabelor împerecheate de rouă

și cât de flămând am fost

cum m-a mistuit

setea

praful

ciulinii drumurilor cu sens unic

și taxă de parcare

până m-ai strâns în căușul palmei

m-ai modelat

după chipul tău

și m-ai ascuns sub coasta stângă

departe de lumea bolnavă

să uit de toate

de moarte

de viață

de pelagră

acum

trăiesc

și mor spre a renaște

în trupul tău

întreg

îți aparțin

și ești a mea

cu fiecare parte

liliana trif ioan grigoraș